I starten af [[1970'erne]] var Dean Martin fortsat et af underholdningsindustriens store navne med sine tv-shows og plader, men han trappede efterhånden ned på sine engagementer med tv-showet, der efterhånden kunne klare sig næsten uden hans medvirken. Også pladeindspilningerne skar han ned på. Tilsyneladende havde han en slags midtvejskrise. Han var blevet skilt fra sin anden kone i [[1972]], og en ellers god kontrakt om optræden på Hotel Riviera blev opsagt. Han var efterfølgende kortvarigt gift endnu en gang, men fandt senere igen sammen med sin anden kone, Jeanne. I [[1976]] førte Frank Sinatra Dean Martin sammen med sin gamle partner, Jerry Lewis, hvilket genoprettede deres venskab, omend de kun ved yderst få lejligheder optrådte sammen igen.
Historie Humor